=== Afslutningen ===
[[Fil:QizilDonors.jpg|thumb|300px|"Tokharer bringer gaver". Billedet viser muligvis "Ridderne med de lange sværd", som nævnes i kinesiske beretninger. Her er de vist med lyst hår og en lys øjenfarve. Fresko fra det [[6. århundrede]], [[Qizil]], [[Tarimbækkenet]]. Disse fresker ledsages af samtidige indskrifter på [[Tokhariske sprog|tokharisk]] og [[sanskrit]].]]
[[Tang-dynastiet]], der begyndte i [[618]] med [[Li Yuan]], blev angrebet af De Blå Tyrker fra Mongoliet (som kineserne kaldte [[Tujue]]), ganske som Han-dynastiet kæmpede mod Xiongnu. Efter Li Yuans tronbestigelse sendte kong Suvarnapushpa ham en ambassador, og i de første regeringsår fastholdt sønnen, Suvarnadeva, venskabelige forhold med Kina, men derefter sluttede han sig til tyrkerne. Andre herskere i Tarimbækkenet havde gjort det samme, og det fremkaldte en militær indgriben fra Kina. Suvarnadeva var død i [[646]], og det blev hans bror, ''Haripushpa'' (Guddommelig blomst), som måtte tage kampen op mod de kinesiske tropper. Kuchaerne kastede alle deres styrker ind i krigen, og de nåede at dræbe en kinesisk general, før de blev besejret i [[648]]. Som gengældelse ødelagde kineserne fem store byer og myrdede alle indbyggerne, ”tusindvis af mænd og kvinder”, som deres kronikører bemærker i al korthed.
Historie Sprog